CELEX: 32016D1255
Language: ro
Date: 2016-07-29 00:00:00
Title: Decizia de punere în aplicare (UE) 2016/1255 a Comisiei din 29 iulie 2016 de modificare a Deciziilor de punere în aplicare (UE) 2015/1500 și (UE) 2015/2055 privind măsurile de protecție și vaccinare împotriva dermatozei nodulare contagioase din Grecia [notificată cu numărul C(2016) 5035] (Text cu relevanță pentru SEE)

30.7.2016   
            
            
               RO
            
            
               Jurnalul Oficial al Uniunii Europene
            
            
               L 205/20
            
         DECIZIA DE PUNERE ÎN APLICARE (UE) 2016/1255 A COMISIEI
   din 29 iulie 2016
   de modificare a Deciziilor de punere în aplicare (UE) 2015/1500 și (UE) 2015/2055 privind măsurile de protecție și vaccinare împotriva dermatozei nodulare contagioase din Grecia
   
      
         [notificată cu numărul C(2016) 5035]
      
   
   (Numai textul în limba greacă este autentic)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   având în vedere Directiva 92/119/CEE a Consiliului din 17 decembrie 1992 de stabilire a măsurilor comunitare generale de combatere a unor boli la animale, precum și a măsurilor specifice împotriva bolii veziculoase a porcului (3), în special articolul 19 alineatul (1) litera (a), alineatul (3) litera (a) și articolul 19 alineatul (6),
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (4), în special articolul 4 alineatul (3),
   întrucât:
   
               (1)
            
            
               Directiva 92/119/CEE stabilește măsurile generale de control care se aplică în cazul apariției unor anumite boli la animale, inclusiv al dermatozei nodulare contagioase (DNC). Aceste măsuri de control includ instituirea de zone de protecție și de supraveghere în jurul exploatației infectate și prevăd, de asemenea, pe lângă alte măsuri de control, vaccinarea de urgență în cazul apariției unui focar de DNC.
            
         
               (2)
            
            
               Decizia de punere în aplicare (UE) 2015/1500 a Comisiei (5) stabilește anumite măsuri zoosanitare de protecție referitoare la DNC confirmată în Grecia în 2015. Aceste măsuri includ înființarea unei zone de restricție, care este descrisă în anexa la respectiva decizie de punere în aplicare, și care include zona în care DNC a fost confirmată, precum și zonele de protecție și de supraveghere stabilite de către Grecia în conformitate cu Directiva 92/119/CEE.
            
         
               (3)
            
            
               Ca urmare a evoluției situației epidemiologice din Grecia, Comisia a adoptat Decizia de punere în aplicare (UE) 2015/2055 a Comisiei (6). Această decizie de punere în aplicare prevede că Grecia poate efectua vaccinarea de urgență a bovinelor ținute în exploatații situate în zona de vaccinare, astfel cum se prevede în anexa I la Decizia de punere în aplicare respectivă. Decizia de punere în aplicare (UE) 2015/2055 a modificat și anumite dispoziții din Decizia de punere în aplicare (UE) 2015/1500, inclusiv extinderea zonei de restricție stabilite în anexa acesteia.
            
         
               (4)
            
            
               Deciziile de punere în aplicare (UE) 2015/1500 și (UE) 2015/2055 au fost modificate ulterior prin Decizia de punere în aplicare (UE) 2015/2311 a Comisiei (7), în vederea extinderii zonei de restricție stabilite în anexa la Decizia de punere în aplicare (UE) 2015/1500, precum și a zonei de vaccinare, astfel cum figurează în anexa I la Decizia de punere în aplicare (UE) 2015/2055, în urma confirmării focarelor suplimentare în unitatea regională Halkidiki și a primirii unei notificări din partea Greciei cu privire la intenția sa de a efectua vaccinarea împotriva DNC în anumite unități regionale.
            
         
               (5)
            
            
               Anexa la Decizia de punere în aplicare (UE) 2015/1500 și anexa II la Decizia de punere în aplicare (UE) 2015/2055 au fost ulterior modificate prin Decizia de punere în aplicare (UE) 2016/1116 a Comisiei (8), pentru a se ține seama de evoluția ulterioară a situației epidemiologice în Grecia și de măsurile de vaccinare luate de statul membru respectiv.
            
         
               (6)
            
            
               Începând cu 19 iulie 2016, Grecia a raportat apariția unui nou focar de DNC în unitatea regională Achaia, o zonă din Grecia Continentală, în peninsula Peloponez, unde nu a fost raportat anterior niciun focar de DNC și care este situată la o distanță mai mare de 150 km de cea mai apropiată unitate regională care face în prezent obiectul restricțiilor și măsurilor de vaccinare în ceea ce privește LSD.
            
         
               (7)
            
            
               Având în vedere situația epidemiologică actuală din Grecia și viteza de transmitere a DNC, este necesară extinderea zonei de restricție stabilite în anexa la Decizia de punere în aplicare (UE) 2015/1500, precum și a zonei de vaccinare, astfel cum figurează în anexa I la Decizia de punere în aplicare (UE) 2015/2055, pentru a include întregul teritoriu al Greciei continentale. Prin urmare, Deciziile de punere în aplicare (UE) 2015/1500 și (UE) 2015/2055 ar trebui modificate în consecință.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexa la Decizia de punere în aplicare (UE) 2015/1500 se înlocuiește cu textul din anexa I la prezenta decizie.
   Articolul 2
   Anexa I la Decizia de punere în aplicare (UE) 2015/2055 se înlocuiește cu textul din anexa II la prezenta decizie.
   Articolul 3
   Prezenta decizie se adresează Republicii Elene.
   
      Adoptată la Bruxelles, 29 iulie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  JO L 62, 15.3.1993, p. 69.
   
      (4)  JO L 18, 23.1.2003, p. 11.
   
      (5)  Decizia de punere în aplicare (UE) 2015/1500 a Comisiei din 7 septembrie 2015 privind anumite măsuri de protecție împotriva dermatozei nodulare contagioase din Grecia și de abrogare a Deciziei de punere în aplicare (UE) 2015/1423 (JO L 234, 8.9.2015, p. 19).
   
      (6)  Decizia de punere în aplicare (UE) 2015/2055 a Comisiei din 10 noiembrie 2015 de stabilire a condițiilor pentru punerea în aplicare a programului de vaccinare de urgență a bovinelor împotriva dermatozei nodulare contagioase în Grecia și de modificare a Deciziei de punere în aplicare (UE) 2015/1500 (JO L 300, 17.11.2015, p. 31).
   
      (7)  Decizia de punere în aplicare (UE) 2015/2311 a Comisiei din 9 decembrie 2015 de modificare a Deciziilor de punere în aplicare (UE) 2015/1500 și (UE) 2015/2055 privind măsurile de protecție împotriva dermatozei nodulare contagioase în Grecia (JO L 326, 11.12.2015, p. 65).
   
      (8)  Decizia de punere în aplicare (UE) 2016/1116 a Comisiei din 7 iulie 2016 de modificare a Deciziilor de punere în aplicare (UE) 2015/1500 și (UE) 2015/2055 privind măsurile de protecție și vaccinarea împotriva dermatozei nodulare contagioase în Grecia (JO L 186, 9.7.2016, p. 24).
   
      ANEXA I
      Anexa la Decizia de punere în aplicare (UE) 2015/1500 se înlocuiește cu următorul text:
      
         
            „ANEXĂ
            
               Zonele de restricție menționate la articolul 2 alineatul (b)
            
            
                        A.
                     
                     
                        Următoarele regiuni din Grecia:
                        
                                    —
                                 
                                 
                                    Regiunea Attica
                                 
                              
                                    —
                                 
                                 
                                    Regiunea Grecia Centrală
                                 
                              
                                    —
                                 
                                 
                                    Regiunea Macedonia Centrală
                                 
                              
                                    —
                                 
                                 
                                    Regiunea Macedonia de Est și Tracia
                                 
                              
                                    —
                                 
                                 
                                    Regiunea Epirus
                                 
                              
                                    —
                                 
                                 
                                    Regiunea Peloponez
                                 
                              
                                    —
                                 
                                 
                                    Regiunea Tesalia
                                 
                              
                                    —
                                 
                                 
                                    Regiunea Grecia de Vest
                                 
                              
                                    —
                                 
                                 
                                    Regiunea Macedonia de Vest
                                 
                              
                  
                        B.
                     
                     
                        Următoarele unități regionale din Grecia:
                        
                                    —
                                 
                                 
                                    Unitatea regională Limnos”.
                                 
                              
                  
      
   
   
      ANEXA II
      Anexa I la Decizia de punere în aplicare (UE) 2015/2055 se înlocuiește cu următorul text:
      
         
            „ANEXA I
            
                        A.
                     
                     
                        Următoarele regiuni din Grecia:
                        
                                    —
                                 
                                 
                                    Regiunea Attica
                                 
                              
                                    —
                                 
                                 
                                    Regiunea Grecia Centrală
                                 
                              
                                    —
                                 
                                 
                                    Regiunea Macedonia Centrală
                                 
                              
                                    —
                                 
                                 
                                    Regiunea Macedonia de Est și Tracia
                                 
                              
                                    —
                                 
                                 
                                    Regiunea Epirus
                                 
                              
                                    —
                                 
                                 
                                    Regiunea Peloponez
                                 
                              
                                    —
                                 
                                 
                                    Regiunea Tesalia
                                 
                              
                                    —
                                 
                                 
                                    Regiunea Grecia de Vest
                                 
                              
                                    —
                                 
                                 
                                    Regiunea Macedonia de Vest
                                 
                              
                  
                        B.
                     
                     
                        Următoarele unități regionale din Grecia:
                        
                                    —
                                 
                                 
                                    Unitatea regională Limnos”.